ધનિકો, વિશ્વવિદ્યાલયો અને રાજ્યોએ અતિપુરાતન જનતાની સ્થિતિ ખરેખર કેવી હશે તેના સંશોધનનું આ નવું ક્ષેત્ર ખેડવા માંડ્યું, અને પ્રજાઓએ પોતાના આદિકાળ વિશે જે માન્યતાઓ પોતાના અમર સાહિત્યમાં સંચેલી, તેમાં કોફિયત, ફિશિયારી, ગપ્પાં, ડંફાસ, કપોળકલ્પિત લહરો, દેવકથાઓ(મિથ્સ), અશક્ય કુદરત વિરુદ્ધ ચમત્કારો(મિરેકલ્સ), બાલમાનસી કિસ્સા અને બીજા કચરાનું ભરણું કેટલું તો ભારે હતું તે ખુલ્લું થઈ ગયું.